b'\n_START_ARTICLE_\nStrmca, Postojna\n_START_SECTION_\nGeografski podatki\n_START_PARAGRAPH_\nStrmca se nahaja na 642,7 metrov nadmorske vi\xc5\xa1ine. Naselje je stisnjeno pod obronke planote Hru\xc5\xa1ica, ki se zaklju\xc4\x8duje z dvema vi\xc5\xa1jima vrhovoma severno od vasi, na katera vodijo tudi planinske poti.  \xc5\xa0pilnik (med doma\xc4\x8dini imenovan Lipovec) se dviguje 1018 metrov nadmorske vi\xc5\xa1ine, drugi pa je Petri\xc4\x8dev hrib (med doma\xc4\x8dini znan kot Oblenk), slednji ima na vrhu 937 metrov nadmorske vi\xc5\xa1ine.  Ju\xc5\xbeno od vasi se nadaljuje gozdnato podro\xc4\x8dje posejano z vrta\xc4\x8dami in ostalimi kra\xc5\xa1kimi pojavi na apnencu zgornjekredne starosti. Podro\xc4\x8dje vasi tudi spada h geotektonski enoti Visokega krasa, ki ga obdajajo Nanos, Hru\xc5\xa1ica in Postojnski kras. Severno od vasi so tla apnen\xc4\x8dasta, ju\xc5\xbeneje (med vasjo in gozdom) pa je rodovitno polje, ki se nahaja na glinenih tleh. Me\xc5\xa1ani gozd smreke in bukve se razpozteza do Postojnskih vrat in nadaljuje v Javornike. Geopedia\n_START_SECTION_\nPrebivalstvo\n_START_PARAGRAPH_\nStatisti\xc4\x8dni urad RS navaja v podatkih popisa prebivalstva iz leta 2002, da v Strmci prebiva 72 prebivalcev, od tega 38 \xc5\xbeenk in 34 mo\xc5\xa1kih. V Strmci je 28 gospodinjstev, ki \xc5\xa1tejejo povpre\xc4\x8dno 3,0 \xc4\x8dlana. Ob\xc4\x8dina Postojna\n_START_SECTION_\nZgodovina\n_START_PARAGRAPH_\nStrmca se omenja \xc5\xbee leta 1162 kot del posesti cisterjanskega samostana v Sti\xc4\x8dni, ki je od leta 1265 imel tudi sodno oblast nad podlo\xc5\xbeniki. Strmca je takrat skupaj z vasema Studeno in Strane obsegala 12 kmetij. Prometna povezava je bila tu dobro urejena \xc5\xa1e iz rimskega obdobja, zato je tu vodila tako imenovana rimska cesta proti obalnim predelom. V Studenem so blago pretovarjali, na kar nakazujejo tud ostanki stavbe na Taboru, ki je bila pomembna gospodarska veja tukaj\xc5\xa1nje samostanske podru\xc5\xbenice.'